
28 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1451 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση Επιτροπών Πολιτογράφησης στις Απο¬ 
κεντρωμένες Διοικήσεις Αττικής, Μακεδονίας- 
Θράκης και Αιγαίου. 

2 

Απολυτήριες εξετάσεις Γ' Λυκείου στα Μουσουλ¬ 
μανικά Ιεροσπουδαστήρια Θράκης. 

3 

Τροποποίηση της υπ' αριθμ. 17971/20.2.2017 
(ΦΕΚ τ. Β' 617/28.2.2017) απόφασης του Υπουρ¬ 
γού Δικαιοσύνης, Διαφάνειας και Ανθρωπίνων 
Δικαιωμάτων «Σύσταση και συγκρότηση ειδικής 
νομοπαρασκευαστικής επιτροπής με αντικείμε¬ 
νο την κατάρτιση σχεδίου νόμου κύρωσης και 
προσαρμογής της ελληνικής νομοθεσίας προς τις 
διατάξεις της Σύμβασης του Συμβουλίου της Ευ¬ 
ρώπης για την Πρόληψη και την Καταπολέμηση 
της Βίας κατά των Γυναικών και της Ενδοοικογε- 
νειακής Βίας (Κωνσταντινούπολη, Μάιος 2011), τη 
σύνταξη της σχετικής αιτιολογικής έκθεσης κα¬ 
θώς και της έκθεσης αξιολόγησης συνεπειών ρυθ¬ 
μίσεων» - Παράταση της διάρκειας των εργασιών, 
αντικατάσταση τακτικού μέλους και ορισμός νέου 
τακτικού και αναπληρωματικού μέλους. 

4 

Καθιέρωση ανώτατου ύψους δαπάνης κινητής 
τηλεφωνίας για τα στελέχη της εταιρείας «ΟΡΓΑ¬ 
ΝΙΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ Α.Ε. 
(Ο.Α.Σ.Α. Α.Ε.)» κατά το έτος 2017. 

5 

Επιβολή προστίμου για τελωνειακή παράβαση 
στον ΒΑϋ ΡΑΝΑ.ΙΟΤΙ5 του ΩΙΝΕ. 

6 

Καθιέρωση ειδικότερου ωραρίου εργασίας για 
το προσωπικό των φυλάκων που υπηρετεί στη 
Διεύθυνση Διαχείρισης Ανθρωπίνων Πόρων του 
Δήμου Θεσσαλονίκης. 

7 

Καθιέρωση ειδικότερου ωραρίου εργασίας για 
συγκεκριμένο αριθμό υπαλλήλων που υπηρετεί 
στη Διεύθυνση Περιβάλλοντος και Πρασίνου του 
Δήμου Θέρμης Νομού Θεσσαλονίκης. 

8 

Ένταξη μέλους Διοικητικού Προσωπικού σε θέση 
Ε.Τ.Ε.Π. του ν. 4009/2011. 


ΑΠΟΦΑΣΕΙΣ 

Αριθ.: 130882/8444 (1) 

Σύσταση Επιτροπών Πολιτογράφησης στις Απο¬ 
κεντρωμένες Διοικήσεις Αττικής, Μακεδονίας- 

Θράκης και Αιγαίου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) της παρ. 6 του άρθρου 12 του Κώδικα της Ελληνικής 
Ιθαγένειας (ν. 3284/2004 - ΦΕΚ Α' 217), όπως προστέθηκε 
με τη παρ. 6 του άρθρου 142 του ν. 4251 /2014 (ΦΕΚ Α' 80), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

2. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 210). 

3. Το γεγονός ότι οι υπό σύσταση με την παρούσα 
απόφαση Επιτροπές Πολιτογράφησης, λόγω της φύσης 
των αρμοδιοτήτων τους, αποτελούν συλλογικά όργανα 
ιδιαίτερης σημασίας, λαμβανομένου υπόψη ότι το αντι¬ 
κείμενό τους αφορά στην κτήση της ελληνικής ιθαγένει¬ 
ας, η οποία συνδέεται με το δημόσιο συμφέρον και τη 
λειτουργία του πολιτεύματος. 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

1. Στην Αποκεντρωμένη Διοίκηση Αττικής συνιστώ- 
νται, πέραν των Επιτροπών Πολιτογράφησης που συστά- 
θηκαν σε αυτήν δυνάμει του άρθρου 12 του Κώδικα της 
Ελληνικής Ιθαγένειας, όπως τροποποιήθηκε και ισχύει 
και: ί) δεύτερη Επιτροπή Πολιτογράφησης με τοπική αρ¬ 
μοδιότητα στο Δήμο Αθηναίων, ϋ) δεύτερη Επιτροπή 
Πολιτογράφησης με τοπική αρμοδιότητα στις Περιφε¬ 
ρειακές Ενότητες του Κεντρικού Τομέα πλην του Δήμου 
Αθηναίων, Δυτικού Τομέα και Δυτικής Αττικής, ίίί) δεύ¬ 
τερη Επιτροπή Πολιτογράφησης με τοπική αρμοδιότητα 
στις Περιφερειακές Ενότητες Βορείου Τομέα και Ανατο¬ 
λικής Αττικής και ίν) δεύτερη Επιτροπή Πολιτογράφησης 
με τοπική αρμοδιότητα στις Περιφερειακές Ενότητες, 
Νότιου Τομέα, Πειραιώς και Νήσων. 

Τεύχος ΒΊ451/28.04.2017 


2. Οι Επιτροπές Πολιτογράφησης της προηγούμενης 
παραγράφου αποτελούνται από: 

α. τον προϊστάμενο της οικείας αρμόδιας για θέματα 
Αλλοδαπών και Μετανάστευσης Διεύθυνσης της Απο¬ 
κεντρωμένης Διοίκησης ως Πρόεδρο, 
β. ένα μέλος Δ.Ε.Π. στον τομέα των ανθρωπιστικών 
επιστημών Ανώτατου Εκπαιδευτικού Ιδρύματος (Α.Ε.Ι.). 
Το μέλος και τον αναπληρωτή του υποδεικνύει το αρμό¬ 
διο όργανο διοίκησης του οικείου Α.Ε.Ι., 
γ. ένα στέλεχος της οικείας Διεύθυνσης Δευτεροβάθμι¬ 
ας Εκπαίδευσης που υποδεικνύεται μαζί με τον αναπλη¬ 
ρωτή του από τον Περιφερειακό Διευθυντή Εκπαίδευσης 
Αττικής, 

δ. τον προϊστάμενο του Τμήματος Πολιτογράφησης 
της οικείας αρμόδιας για θέματα Αστικής Κατάστασης 
Διεύθυνσης της Αποκεντρωμένης Διοίκησης και ε. μέλος 
που υποδεικνύει μαζί με τον αναπληρωτή του, σύμφωνα 
με τον κανονισμό λειτουργίας της, η Εθνική Επιτροπή 
Δικαιωμάτων του Ανθρώπου 

3. Οι Επιτροπές του παρόντος άρθρου συγκροτούνται 
με απόφαση του Συντονιστή της Αποκεντρωμένης Δι¬ 
οίκησης Αττικής και λειτουργούν στην έδρα της οικείας 
αρμόδιας για θέματα Αστικής Κατάστασης Διεύθυνσης 
της Αποκεντρωμένης Διοίκησης. Με την ίδια απόφαση 
ορίζονται οι αναπληρωτές του Προέδρου και των με¬ 
λών της Επιτροπής, καθώς και υπάλληλος της οικείας 
κάθε φορά αρμόδιας για θέματα Αστικής Κατάστασης 
Διεύθυνσης της Αποκεντρωμένης Διοίκησης, ο οποίος 
θα ασκεί χρέη γραμματέα της Επιτροπής, μαζί με τον 
αναπληρωτή του. 

Άρθρο 2 

1. Στην Αποκεντρωμένη Διοίκηση Μακεδονίας - Θρά¬ 
κης συνιστάται, πέραν των Επιτροπών Πολιτογράφησης 
που συστάθηκαν σε αυτήν δυνάμει του άρθρου 12 του 
Κώδικα της Ελληνικής Ιθαγένειας, όπως τροποποιήθη¬ 
κε και ισχύει και δεύτερη Επιτροπή Πολιτογράφησης με 
τοπική αρμοδιότητα στην Περιφερειακή Ενότητα Θεσ¬ 
σαλονίκης. 

2. Η Επιτροπή Πολιτογράφησης της προηγούμενης 
παραγράφου αποτελείται από: 

α. τον προϊστάμενο της Διεύθυνσης Αλλοδαπών και 
Μετανάστευσης Θεσσαλονίκης ή τον προϊστάμενο της 
Διεύθυνσης Αλλοδαπών και Μετανάστευσης Κεντρικής 
Μακεδονίας της οικείας Αποκεντρωμένης Διοίκησης, 
ως Πρόεδρο, 

β. ένα μέλος Δ.Ε.Π. στον τομέα των ανθρωπιστικών 
επιστημών Ανώτατου Εκπαιδευτικού Ιδρύματος (Α.Ε.Ι.). 
Το μέλος και τον αναπληρωτή του υποδεικνύει το αρμό¬ 
διο όργανο διοίκησης του οικείου Α.Ε.Ι., 
γ. ένα στέλεχος της οικείας Διεύθυνσης Δευτεροβάθμι¬ 
ας Εκπαίδευσης που υποδεικνύεται μαζί με τον αναπλη¬ 
ρωτή του από τον Περιφερειακό Διευθυντή Εκπαίδευσης 
Κεντρικής Μακεδονίας, 

δ. τον προϊστάμενο του Τμήματος Πολιτογράφησης 
της Διεύθυνσης Αστικής Κατάστασης Θεσσαλονίκης και 
ε. μέλος που υποδεικνύει μαζί με τον αναπληρωτή του, 


σύμφωνα με τον κανονισμό λειτουργίας της, η Εθνική 
Επιτροπή Δικαιωμάτων του Ανθρώπου. 

3. Η Επιτροπή του παρόντος άρθρου συγκροτείται με 
απόφαση του Συντονιστή της Αποκεντρωμένης Διοίκη¬ 
σης Μακεδονίας - Θράκης και λειτουργεί στην έδρα της 
Διεύθυνσης Αστικής Κατάστασης Θεσσαλονίκης. Με την 
ίδια απόφαση ορίζονται οι αναπληρωτέςτου Προέδρου 
και των μελών της Επιτροπής, καθώς και υπάλληλος που 
υπηρετεί στη Διεύθυνση Αστικής Κατάστασης Θεσσαλο¬ 
νίκης ή στη Διεύθυνση Αλλοδαπών και Μετανάστευσης 
Θεσσαλονίκης ή στη Διεύθυνση Αλλοδαπών και Μετανά¬ 
στευσης Κεντρικής Μακεδονίας, ο οποίος θα ασκεί χρέη 
γραμματέα της Επιτροπής, μαζί με τον αναπληρωτή του. 

Άρθρο 3 

1. Στην Αποκεντρωμένη Διοίκηση Αιγαίου συνιστάται, 
πέραν των Επιτροπών Πολιτογράφησης που συστάθη¬ 
καν σε αυτήν δυνάμει του άρθρου 12 του Κώδικα της 
Ελληνικής Ιθαγένειας, όπως τροποποιήθηκε και ισχύει 
και Επιτροπή Πολιτογράφησης με τοπική αρμοδιότητα 
τους Δήμους του Νομού Κυκλάδων. 

2. Η Επιτροπή Πολιτογράφησης της προηγούμενης 
παραγράφου αποτελείται από: 

α. τον προϊστάμενο του Τμήματος Αστικής Κατάστα¬ 
σης, Μετανάστευσης και Κοινωνικής Ένταξης Κυκλάδων 
της Διεύθυνσης Αστικής Κατάστασης, Μετανάστευσης 
και Κοινωνικών Υποθέσεων Νοτίου Αιγαίου της οικείας 
Αποκεντρωμένης Διοίκησης, ως Πρόεδρο, β. ένα μέλος 
Δ.Ε.Π. Ανώτατου Εκπαιδευτικού Ιδρύματος (Α.Ε.Ι.) στον 
τομέα των ανθρωπιστικών επιστημών, το οποίο υποδει¬ 
κνύεται με τον αναπληρωτή του από το αρμόδιο όργανο 
διοίκησηςτου οικείου Α.Ε.Ι. Σε περίπτωση που το αρμό¬ 
διο όργανο διοίκησηςτου οικείου Α.Ε.Ι δεν προβεί στη 
σχετική υπόδειξη μέλους μέσα σε προθεσμία ενός μήνα 
από την ημερομηνία αποστολήςτης σχετικής πρόσκλη¬ 
σης, αντ' αυτού ορίζεται ως μέλος της ένας υπάλληλος, 
κατηγορίας ΠΕ,τουΤμήματος Αστικής Κατάστασης, Με¬ 
τανάστευσης και Κοινωνικής Ένταξης Κυκλάδων, 

γ. ένα στέλεχος της οικείας Διεύθυνσης Δευτεροβάθμι¬ 
ας Εκπαίδευσης που υποδεικνύεται μαζί με τον αναπλη¬ 
ρωτή του από τον Περιφερειακό Διευθυντή Εκπαίδευσης 
Ν. Νοτίου Αιγαίου, 

δ. ένα υπάλληλο, κατηγορίας ΠΕ, τουΤμήματος Αστι¬ 
κής Κατάστασης, Μετανάστευσης και Κοινωνικής Έντα¬ 
ξης Κυκλάδων και 

ε. μέλος που υποδεικνύει μαζί με τον αναπληρωτή του, 
σύμφωνα με τον κανονισμό λειτουργίας της, η Εθνική 
Επιτροπή Δικαιωμάτων του Ανθρώπου. 

3. Η Επιτροπή του παρόντος άρθρου συγκροτείται με 
απόφαση του Συντονιστή της Αποκεντρωμένης Διοίκη¬ 
σης Αιγαίου και λειτουργεί στην Ερμούπολη Σύρου, έδρα 
τουΤμήματος Αστικής Κατάστασης, Μετανάστευσης και 
Κοινωνικής Ένταξης Κυκλάδων της Διεύθυνσης Αστικής 
Κατάστασης, Μετανάστευσης και Κοινωνικών Υποθέσε¬ 
ων Νοτίου Αιγαίου της οικείας Αποκεντρωμένης Διοίκη¬ 
σης. Με την ίδια απόφαση ορίζονται οι αναπληρωτές 

του Προέδρου και των μελών της Επιτροπής, καθώς και 
υπάλληλος που υπηρετεί στο Τμήμα Αστικής Κατάστα¬ 
σης Μετανάστευσης και Κοινωνικής Ένταξης Κυκλάδων, 
ο οποίος θα ασκεί χρέη γραμματέα της Επιτροπής, μαζί 
με τον αναπληρωτή του. 

Άρθρο 4 

1. Η θητεία των μελών των Επιτροπών Πολιτογράφη¬ 
σης της παρούσας απόφασης είναι διετής. 

2. Στις Επιτροπές Πολιτογράφησης της παρούσας 
απόφασης συμμετέχουν ως εισηγητές, χωρίς δικαίωμα 
ψήφου, οι υπάλληλοι που χειρίζονται την υπόθεση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθμ. 60351/Θ2 (2) 

Απολυτήριες εξετάσεις Γ' Λυκείου στα Μουσουλ¬ 
μανικά Ιεροσπουδαστήρια Θράκης. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 4 του ν. 2621/1998 (Φ.Ε.Κ. 136/Α') «Ρύθ¬ 
μιση θεμάτων οργάνωσης και λειτουργίας των Τεχνολο¬ 
γικών Εκπαιδευτικών Ιδρυμάτων και άλλες διατάξεις», 

β)Του άρθρου 20 παρ. 1 του ν. 3432/2006 (Φ.Ε.Κ. 14/Α') 
«Δομή και λειτουργία της Εκκλησιαστικής Εκπαίδευσης», 

γ)Του π.δ 46/2016 (Φ.Ε.Κ. 74/Α') «Αξιολόγηση των μα¬ 
θητών του Γενικού Λυκείου», 

2. Το αριθ. Φ.8.2/45/677/31.01.2017 έγγραφο της Πε¬ 
ριφερειακής Δ/νσης Π/θμιας και Δ/θμιας Εκπ/σης Αν. 
Μακεδονίας-Θράκης-Γραφείο Μειονοτικής Εκπαίδευσης, 

3. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Φ.Ε.Κ. 98/Α'), 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών...» (Φ.Ε.Κ. 210/Α'), και, 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Οι απολυτήριες εξετάσεις της Γ' Λυκείου στα Μου¬ 
σουλμανικά Ιεροσπουδαστήρια Θράκης θα διεξάγονται 
την ίδια χρονική περίοδο και κατά τον ίδιο τρόπο και 
διαδικασία μ’ εκείνη που ακολουθείται στα Γενικά Λύκεια 
της χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 7 Απριλίου 2017 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 31238 _ (3) 

Τροποποίηση της υπ' αριθμ. 17971/20.2.2017 
(ΦΕΚτ. Β’ 617/28.2.2017) απόφασης του Υπουρ¬ 
γού Δικαιοσύνης, Διαφάνειας και Ανθρωπίνων 
Δικαιωμάτων «Σύσταση και συγκρότηση ειδικής 
νομοπαρασκευαστικής επιτροπής με αντικείμε¬ 
νο την κατάρτιση σχεδίου νόμου κύρωσης και 
προσαρμογής της ελληνικής νομοθεσίας προς 
τις διατάξεις της Σύμβασης του Συμβουλίου της 
Ευρώπης για την Πρόληψη και την Καταπολέ¬ 
μηση της Βίας κατά των Γυναικών και της Ενδο- 
οικογενειακής Βίας (Κωνσταντινούπολη, Μάιος 
2011), τη σύνταξη της σχετικής αιτιολογικής έκ¬ 
θεσης καθώς και της έκθεσης αξιολόγησης συ¬ 
νεπειών ρυθμίσεων» - Παράταση της διάρκειας 
των εργασιών, αντικατάσταση τακτικού μέλους 
και ορισμός νέου τακτικού και αναπληρωματι¬ 
κού μέλους. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τις διατάξεις: 

α) του άρθρου 5 παρ. 6 του ν. 2408/1996 (ΦΕΚ Α' 104), 
όπως τροποποιήθηκε με το άρθρο 10 του ν. 3060/2002 
(ΦΕΚ Α' 242) «Ρύθμιση θεμάτων αρμοδιότητας του 
Υπουργείου Δικαιοσύνης», 

β) του άρθρου 21 του ν. 4354/2015 (ΦΕΚ Α' 176) «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», 

γ) του άρθρου 41 παρ. 2 του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών» (ΦΕΚ Α' 35), όπως ισχύει, 

δ) του άρθρου 7 παρ. 2 περ. β' του ν. 3469/2006 «Εθνι¬ 
κό Τυπογραφείο, Εφημερίςτης Κυβερνήσεως και λοιπές 
διατάξεις» (ΦΕΚ Α' 131), όπως ισχύει και 

ε) του π.δ. 125/5.11.2016 «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚτ. Α'210). 

2) Την υπ’ αριθμ. 17971/20.2.2017 (ΦΕΚ τ. Β' 617/ 
28.2.2017) απόφαση του Υπουργού Δικαιοσύνης, Δι¬ 
αφάνειας και Ανθρωπίνων Δικαιωμάτων με την οποία 
συστήθηκε και συγκροτήθηκε η εν θέματι ειδική νομο¬ 
παρασκευαστική επιτροπή. 

3) Το υπ’ αριθμ. πρωτ. ΓΓΙΦ/806/29.3.2017 έγγραφο 
της Γενικής Γραμματείας Ισότητας των Φύλων σχετικά 
με την ανάγκη αντικατάστασης τακτικού μέλους της άνω 
επιτροπής. 

4) Το από 31.3.2017 έγγραφο της Προέδρου της ως 
άνω επιτροπής σχετικά με την ανάγκη παράτασης της 
διάρκειας των εργασιών της. 

5) Την ανάγκη ορισμού νέου τακτικού και αναπληρω¬ 
ματικού μέλους στην ίδια ως άνω επιτροπή. 

6) Το γεγονός ότι από τις διατάξεις της παρούσας δεν 
προκαλείται δαπάνη, αποφασίζουμε: 

Τροποποιούμε την υπ' αριθμ. 17971/20.2.2017 (ΦΕΚ 
τ. Β' 617/28.2.2017) απόφαση του Υπουργού Δικαιοσύ¬ 
νης, Διαφάνειας και Ανθρωπίνων Δικαιωμάτων ως εξής: 

Τεύχος ΒΊ451/28.04.2017 


I) Παρατείνεται έως τις 31 Μάί'ου 2017 η διάρκεια των 
εργασιών της ειδικής νομοπαρασκευαστικής επιτροπής 
με αντικείμενο την κατάρτιση σχεδίου νόμου κύρωσης 
και προσαρμογής της ελληνικής νομοθεσίας προς τις 
διατάξεις της Σύμβασης του Συμβουλίου της Ευρώπης 
για την Πρόληψη και την Καταπολέμηση της Βίας κατά 
των Γυναικών και της Ενδοοικογενειακής Βίας (Κωνστα¬ 
ντινούπολη, Μάιος 2011), τη σύνταξη της σχετικής αιτι- 
ολογικής έκθεσης καθώς και της έκθεσης αξιολόγησης 
συνεπειών ρυθμίσεων. 

II) Αντικαθίσταται το τακτικό μέλος της ως άνω επιτρο¬ 
πής Μυρτώ Χατζήνα και στη θέση της ορίζεται ο Κων¬ 
σταντίνος Κονδυλογιάννης του Κλεάρχου, δικηγόρος, 
ειδικό επιστημονικό προσωπικό στη Γενική Γραμματεία 
Ισότητας των Φύλων. 

III) Ορίζεται νέο τακτικό μέλος στην ως άνω επιτροπή 
η Μαρία Ρωσσίδη του Φωτίου, Ειδική Σύμβουλος στο 
Γραφείο της Γενικής Γραμματέως Διαφάνειας και Ανθρω¬ 
πίνων Δικαιωμάτων, με αναπληρώτρια την Καλλιόπη Τσι- 
κνάκη του Επαμεινώνδα, Ειδική Επιστημονική Συνεργά- 
τιδα στο Γραφείο της Γενικής Γραμματέως Διαφάνειας και 
Ανθρωπίνων Δικαιωμάτων. 

Κατά τα λοιπά ισχύει η υπ' αριθμ. 17971/20.2.2017 
(ΦΕΚ τ. Β' 617/28.2.2017) απόφαση του Υπουργού Δι¬ 
καιοσύνης, Διαφάνειας και Ανθρωπίνων Δικαιωμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθμ. ΔΠ&ΔΑ/3133/1 41 ΛΡ.ΠΡ. (4) 

Καθιέρωση ανώτατου ύψους δαπάνης κινητής 
τηλεφωνίας για τα στελέχη της εταιρείας "ΟΡΓΑ¬ 
ΝΙΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ Α.Ε. 
(Ο.Α.Σ.Α. Α.Ε.)" κατά το έτος 2017. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

Ι.Τις διατάξεις: 

α) του ν. 2175/1993 «Οργάνωση ενιαίου φορέα αστι¬ 
κών συγκοινωνιών στην περιοχή Αθηνών - Πειραιώς και 
Περιχώρων» (Α' 211). 

β) του ν. 3920/2011 «Εξυγίανση, αναδιάρθρωση και 
ανάπτυξη των αστικών συγκοινωνιών Περιφέρειας 
Αττικής και άλλες διατάξεις» (Α' 33), όπως τροποποι¬ 
ήθηκε και ισχύει με τις διατάξεις του άρθρου 18 του 
ν. 4337/2015 (Α' 129). 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

δ) της παρ. 3 του άρθρου 24 του Κεφαλαίου Δ' της 
Υποπαραγράφου Δ.9 του άρθρου 2 του ν. 4336/2015 
«Μη μισθολογικές παροχές» (Α' 94). 

ε) του π.δ/τος 109/2014 (Α' 176) «Οργανισμός του 
Υπουργείου Υποδομών, Μεταφορών και Δικτύων», όπως 
ισχύει σήμερα. 


στ) του άρθρου 4 του π.δ. 123/2016 (Α' 208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

ζ) του π.δ/τος 125/2016 (Α' 210) «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Την αριθμ. 2/18993/ΔΠΔΣΜ/28-2-2014 εγκύκλιο του 
Υπουργείου Οικονομικών «Οδηγίες για την τήρηση του 
Μητρώου Δεσμεύσεων» (ΑΔΑ:ΒΙΚΥΗ-Β03). 

3. Την αριθμ. 2/82445/ΔΠΓΚ/24-12-2015 απόφαση του 
αναπληρωτή Υπουργού Οικονομικών με θέμα «Στοχο- 
θεσία - Πρόγραμμα εκτέλεσης προϋπολογισμού -Παρα¬ 
κολούθηση εκτέλεσης» (Β' 2934), όπως τροποποιήθηκε 
και ισχύει. 

4. Την αριθμ. 2/996235/ΔΠΓΚ/29-12-2016 εγκύκλιο του 
Υπουργείου Οικονομικών «Εκτέλεση προϋπολογισμού 
οικονομικού έτους 2017» (ΑΔΑ:Ω27ΘΗ-ΣΞΛ). 

5. Την αριθμ. οικ.509/11/3-1-2017 κοινή υπουργική 
απόφαση του Αναπληρωτή Υπουργού Οικονομικών 
της Υπουργού Διοικητικής Ανασυγκρότησης και του 
Υπουργού Υποδομών και Μεταφορών Αναδιοργάνωση 
της Γενικής Διεύθυνσης Οικονομικών Υπηρεσιών του 
Υπουργείου Υποδομών και Μεταφορών, σύμφωνα με 
τις διατάξεις του άρθρου 58 του ν. 4438/2016 (Α' 220). 

δ.Την αριθμ. οικ. 1750/88/12-1-2017 κοινή υπουργική 
απόφαση του Αναπληρωτή Υπουργού Οικονομικών και 
του Υπουργού Υποδομών και Μεταφορών «Έγκριση του 
προϋπολογισμού έτους 2017,του φορέα "ΟΡΓΑΝΙΣΜΟΣ 
ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ Α.Ε. (Ο.Α.Σ.Α. Α.Ε.)"» 
(Β' 325). 

7. Το αριθμ. 17712/5-12-2016 και 496/12-1-2017 έγ¬ 
γραφα της εταιρείας "ΟΡΓΑΝΙΣΜΟΣ ΑΣΤΙΚΩΝ ΣΥΓΚΟΙΝΩ¬ 
ΝΙΩΝ ΑΘΗΝΩΝ Α.Ε. (Ο.Α.Σ.Α. Α.Ε.)" συνοδευόμενα από 
το αριθμ. 609/29-11-2016 απόσπασμα πρακτικού της 
αριθμ. 3620 απόφασης του Διοικητικού της Συμβουλίου. 

8. Την από 2-3-2017 εισηγητική έκθεση του Γενικού 
Διευθυντή Οικονομικών Υπηρεσιών του Υπουργείου 
Υποδομών και Μεταφορών. 

9. Το γεγονός ότι η εταιρεία "ΟΡΓΑΝΙΣΜΟΣ ΑΣΤΙΚΩΝ 
ΣΥΓΚΟΙΝΩΝΙΩΝ ΑΘΗΝΩΝ Α.Ε. (Ο.Α.Σ.Α. Α.Ε.)" για να εκ¬ 
πληρώσει τους σκοπούς της απασχολεί προσωπικό για 
εργασίες εκτός του Οργανισμού και η επικοινωνία, καθώς 
και η διασύνδεση με τις θυγατρικές του εταιρείες, ΣΤΑΣΥ 
Α.Ε. και ΟΣΥ Α.Ε., κρίνεται απαραίτητη σε καθημερινή 
βάση για την επίλυση προβλημάτων που προκύπτουν 
και για τη λήψη εντολών και περαιτέρω ενεργειών. 

10. Το γεγονός ότι από τις διατάξεις της παρούσας 
απόφασης προκαλείται δαπάνη ύψους 20.760,00 € και 
εμπεριέχεται στον κωδικό "62.03 Τηλεπικοινωνίες" του 
εγκεκριμένου προϋπολογισμού της εταιρείας "ΟΡΓΑΝΙ¬ 
ΣΜΟΣ ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ Α.Ε. (Ο.Α.Σ.Α. 
Α.Ε.)" για το οικονομικό έτος 2017, αποφασίζουμε: 

Καθιερώνεται ανώτατο όριο μηνιαίας δαπάνης κινητής 
τηλεφωνίας για τα στελέχη της εταιρείας "ΟΡΓΑΝΙΣΜΟΣ 
ΑΣΤΙΚΩΝ ΣΥΓΚΟΙΝΩΝΙΩΝ ΑΘΗΝΩΝ Α.Ε. (Ο.Α.Σ.Α. Α.Ε.)" 
και συγκεκριμένα: 







Τεύχος Β' 1451/28.04.2017 

ΚΑΤΗΓΟΡΙΑ 

ΧΡΗΣΤΩΝ 

ΑΡΙΘΜΟΣ 

ΣΥΝΔΕΣΕΩΝ 

ΑΝΩΤΑΤΗ ΜΗΝΙΑΙΑ 
ΔΑΠΑΝΗ ΑΝΑ 
ΣΥΝΔΕΣΗ 

Πρόεδρος, 
Αντιπρόεδρος 
και Διευθύνων 
Σύμβουλος. 

2 

ΧΩΡΙΣ ΟΡΙΟ 

Γενικοί Διευθυ¬ 
ντές, Διευθυ¬ 
ντές και Ριό]θ<:ϊ 
Μ3Π39ΘΓ5 

10 

60 € 

Τμηματάρχες 

17 

30 € 

Λοιπά στελέχη 

62 

10€ 


Στην περίπτωση χρήσης καθ’ υπέρβαση των προανα- 
φερόμενων ποσών μηνιαίας δαπάνης κινητής τηλεφωνί¬ 
ας η επιβάρυνση θα παρακρατείται από τη μισθοδοσία 
του επομένου της υπέρβασης μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2017 

Ο Υπουργός 

ΧΡΗΣΤΟΣ ΣΠΙΡΤΖΗΣ 


(5) 

Επιβολή προστίμου για τελωνειακή παράβαση 
στον ΒΑΟ ΡΑΝΑ.ΙΟΤΙ5 του ΟΙΝΕ. 

Με την 2/2016 καταλογιστική πράξη του Προϊσταμέ¬ 
νου τουΤελωνείουΤρικάλων επιβάλλεται κατ' άρθρο 142 
του ν. 2960/2001 περί «Ε.Τ.Κ.», στον ΒΑΟ ΡΑΝΑϋΟΤΙ5του 
ΟΙΝΕ, με τελευταία γνωστή διεύθυνση Καρδίτσα, οδός 
Σαμαροπούλου, αριθμ. 36 και νυν αγνώστου διαμονής και 
αριθμό διαβατηρίου ΒΒ5528981 Αλβανικών Αρχών, συνο¬ 
λικό πολλαπλό τέλος χίλια πεντακόσια ευρώ (1.500,00€), 
για παράβαση του άρθρου 142 παρ.2 του ν. 2960/2001, 
σε συνδυασμό με τα άρθρα 155 παρ.1 και 2ζ και 119Α 
παρ.2 του ιδίου, ήτοι για κατοχή ποσότητας κομμένου 
καπνού συνολικού βάρους πεντακοσίων εξήντα γραμ¬ 
μαρίων (5609Γ), για την οποία δεν είχαν καταβληθεί οι 
αναλογούντες δασμοί και φόροι που ανέρχονται στο ποσό 
των 124,70€. 

Το επιβληθέν πολλαπλό τέλος, κατά την εξόφλησή του, 
επιβαρύνεται με τέλη χαρτοσήμου 2% και ΟΓΑ επί τελών 
χαρτοσήμου 20% (ήτοι συνολικά 2,4%). 

Κρίθηκε και έγινε στα Τρίκαλα την 17.11.2016. 

Ο Προϊστάμενος 
ΕΥΑΓΓΕΛΟΣ ΓΚΙΑΣΤΑΣ 


Αριθμ. 18058 _ (6) 

Καθιέρωση ειδικότερου ωραρίου εργασίας για 
το προσωπικό των φυλάκων που υπηρετεί στη 
Διεύθυνση Διαχείρισης Ανθρωπίνων Πόρων του 
Δήμου Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1.Τις διατάξεις: α) του άρθρου 36 του ν. 3584/2007 σε 


συνδυασμό με εκείνες του άρθρου 8 του ν. 4368/2016 
(ΦΕΚ 21/Α'), β) του άρθρου 1 παρ. 6 του ν. 1157/1981 
«Περί κυρώσεως της από 29 Δεκεμβρίου 1980 Πρά- 
ξεως Νομοθετικού Περιεχομένου του Προέδρου της 
Δημοκρατίας, περί καθιερώσεως πενθημέρου εβδο¬ 
μάδας εργασίας των δημοσίων εν γένει υπηρεσιών και 
ρυθμίσεως συναφών θεμάτων», όπως τροποποιήθη¬ 
κε με τις όμοιες των παρ. 1 και 2 του άρθρου 23 του 
ν. 1735/1987 και γ) των άρθρων 6 παρ. 10 και 7 παρ. 1 
του ν. 2503/1997 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις», καθώς και εκείνες του άρθρου 
56 του ν. 4257/2014 «Επείγουσες ρυθμίσεις αρμοδιότη¬ 
τας Υπουργείου Εσωτερικών» (ΦΕΚ 93/Α714.04.2014), 
δ) την με αριθμό ΔΙΑΔΠ/Γ2γ/οικ./1692/27.6.2006 
(ΦΕΚ 769/Β/27.6.2006) απόφαση ΥΠ.ΕΣ.Δ.Δ.Α., όπως 
τροποποιήθηκε με την αριθ. ΔΙΑΔΠ/ΦΒ1/14757/1 1 
υπουργική απόφαση (ΦΕΚ 1659 Β/26-7-2011), ε) της 
αριθ. 48558/03.08.2009 Ειδικής Συλλογικής Σύμβασης 
Εργασίας για την ρύθμιση των όρων και συνθηκών 
απασχόλησης των εργαζομένων με σχέση εργασίας 
Δημοσίου Δικαίου των Οργανισμών Τοπικής Αυτο¬ 
διοίκησης (Ο.Τ.Α.) Α' Βαθμού και των Ν.Π.Δ.Δ. αυτών 
(Φ.Ε.Κ. 1632/Β/06.08.2009), στ) του άρθρου 280 του 
ν. 3852/2010 «Νέα αρχιτεκτονική της Αυτοδιοίκησης 
και τις Αποκεντρωμένης Διοίκησης - Πρόγραμμα Καλ¬ 
λικράτης», ζ) των άρθρων 226 έως 238 του ν. 3463/2006 
(ΦΕΚ 87/Α'), η) του άρθρου 8 παρ. I του π.δ. 142/2010 
(ΦΕΚ 235/τ. Α727.12.2010) «Οργανισμός της Αποκε¬ 
ντρωμένης Διοίκησης Μακεδονίας- Θράκης» και θ) της 
αριθ. 4/06-02-2015 πράξης Υπουργικού Συμβουλίου 
περί αποδοχής παραιτήσεων των Γενικών Γραμματέων 
των Αποκεντρωμένων Διοικήσεων της Χώρας (ΦΕΚ 24/ 
Α706.02.2015). 

2. Την αριθ. 299/28-02-2017 απόφαση του Δημοτι¬ 
κού Συμβουλίου του Δήμου Θεσσαλονίκης, αναφορικά 
με την καθιέρωση ειδικότερου ωραρίου εργασίας, σε 
βάρδιες του προσωπικού (φύλακες) της Διεύθυνσης 
Διαχείρισης Ανθρώπινων Πόρων του Δήμου, με σκοπό 
την καλύτερη φύλαξη και ασφάλεια του κεντρικού δη¬ 
μοτικού καταστήματος, σε εικοσιτετράωρη βάση, όπως 
ειδικότερα αναγράφεται σε αυτή. 

3. Την αριθ.πρωτ. 27553/5886/21-03-2017 βεβαίωση της 
οικονομικής υπηρεσίας του Δήμου Θεσσαλονίκης, αναφο¬ 
ρικά με το γεγονός ότι δεν προκαλείται πρόσθετη δαπάνη 
από την εφαρμογή της αριθ. 299/22-02-2017 απόφασης 
του οικείου Δημοτικού Συμβουλίου, αποφασίζουμε: 

Εγκρίνουμε την καθιέρωση διευρυμένου ωραρίου ερ¬ 
γασίας, για όλες τις η μέρες του έτους, σε εικοσιτετράωρη 
(24ώρη) βάση για το προσωπικό των φυλάκων που υπη¬ 
ρετεί στη Διεύθυνση Διαχείρισης Ανθρωπίνων Πόρων του 
Δήμου Θεσσαλονίκης, με σκοπό την ασφάλεια και φύλαξη 
του κεντρικού Δημοτικού Καταστήματος, ως εξής: 

• Πρωινή βάρδια: 06: 00 -14: 00 

• Απογευματινή βάρδια: 14:00 - 22: 00 

• Νυχτερινή βάρδια: 22: 00 - 06:00 

Οι ώρες απασχόλησης για το εν λόγω προσωπικό 
ανέρχονται στις σαράντα (40) εβδομαδιαίως και η απα¬ 
σχόλησή τους καθορίζεται σύμφωνα με το πρόγραμμα 
της υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Απριλίου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 17857 _ (7) 

Καθιέρωση ειδικότερου ωραρίου εργασίας για 
συγκεκριμένο αριθμό υπαλλήλων που υπηρετεί 
στη Διεύθυνση Περιβάλλοντος και Πρασίνου του 
Δήμου Θέρμης Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: α) του άρθρου 36 του ν. 3584/2007 σε 
συνδυασμό με εκείνες του άρθρου 8 του ν. 4368/2016 
(ΦΕΚ 21/Α ), β) του άρθρου 1 παρ. 6 του ν. 1157/1981 
«Περί κυρώσεως της από 29 Δεκεμβρίου 1980 πράξεως 
Νομοθετικού Περιεχομένου του Προέδρου της Δημο¬ 
κρατίας, περί καθιερώσεως πενθημέρου εβδομάδας ερ¬ 
γασίας των δημοσίων ενγένει υπηρεσιών και ρυθμίσεως 
συναφών θεμάτων», όπως τροποποιήθηκε με τις όμοιες 
των παρ. 1 και 2 του άρθρου 23 του ν. 1735/1987 και 
γ) των άρθρων 6 παρ. 10 και 7 παρ. 1 του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις», καθώς και εκείνες του άρθρου 56 του ν. 4257/2014 
«Επείγουσες ρυθμίσεις αρμοδιότητας Υπουργείου Εσω¬ 
τερικών» (ΦΕΚ 93/Α714.04.2014), δ) την με αριθμό ΔΓ 
ΑΔΠ/Γ2γ/οικ./1692/27.6.2006 (ΦΕΚ 769/Β/27.6.2006) 
απόφαση ΥΠ.ΕΣ.Δ.Δ.Α., όπως τροποποιήθηκε με την 
αριθ. ΔΙΑΔΠ/ΦΒ1/14757/11 υπουργική απόφαση 
(ΦΕΚ 1659 Β/26-7-2011), ε) της αριθ. 48558/03.08.2009 
Ειδικής Συλλογικής Σύμβασης Εργασίας για την ρύθμιση 
των όρων και συνθηκών απασχόλησης των εργαζομέ¬ 
νων με σχέση εργασίας Δημοσίου Δικαίου των Οργα¬ 
νισμών Τοπικής Αυτοδιοίκησης (Ο.Τ.Α.) Α' Βαθμού και 
των Ν.Π.Δ.Δ. αυτών (Φ.Ε.Κ. 1632/Β/06.08.2009), στ) του 
άρθρου 280 του ν. 3852/2010 «Νέα αρχιτεκτονική της 
Αυτοδιοίκησης και τις Αποκεντρωμένης Διοίκησης- Πρό¬ 
γραμμα Καλλικράτης», ζ) των άρθρων 226 έως 238 του 
ν. 3463/2006 (ΦΕΚ 87/Α'), η) του άρθρου 8 παρ. I του 
π.δ. 142/2010 (ΦΕΚ 235/τ. Α727.12.2010) «Οργανισμός 
της Αποκεντρωμένης Διοίκησης Μακεδονίας- Θράκης» 
και θ) της αριθ. 4/06-02-2015 πράξης Υπουργικού Συμ¬ 
βουλίου περί αποδοχής παραιτήσεων των Γενικών Γραμ¬ 
ματέων των Αποκεντρωμένων Διοικήσεων της Χώρας 
(ΦΕΚ 24/Α 706.02.2015). 

2. Την αριθ. 83046/14.12.2016 απόφαση του Γενικού 
Γραμματέα της Αποκεντρωμένης Διοίκησης Μακεδονίας 
- Θράκης, αναφορικά με την αριθ. 298/15-11 -2016 από¬ 
φαση του Διοικητικού Συμβουλίου του Δημοτικού Βρε¬ 
φοκομείου Θεσσαλονίκης «Ο Άγιος Στυλιανός», αναφο¬ 
ρικά μετην καθιέρωση ειδικότερου ωραρίου λειτουργίας 


για το προσωπικό ορισμένων υπηρεσιών του νομικού 
προσώπου (Φ.Ε.Κ. 343/Β /14-12-2016). 

3. Την αριθ. 61/22-02-2017 απόφαση του Δημοτικού 
Συμβουλίου του Δήμου Θέρμης, αναφορικά με την τρο¬ 
ποποίηση της αριθ. 298/2016 προγενέστερης απόφασής 
του, με θέμα την τροποποίηση του ωραρίου λειτουργίας 
για το συγκεκριμένο προσωπικό ορισμένων υπηρεσιών του 
νομικού προσώπου, όπως ειδικότερα αναγράφεται σε αυτή. 

4. Τηναπό 13-02-2017 βεβαίωση της Διεύθυνσης Διοι¬ 
κητικών Υπηρεσιών του Δήμου Θέρμης, αναφορικά με 
το γεγονός ότι δεν προκαλείται πρόσθετη δαπάνη από 
την εφαρμογή της αριθ. 61/22-02-2017 απόφασης του 
Δημοτικού Συμβουλίου αυτού, αποφασίζουμε: 

Εγκρίνουμε την καθιέρωση ειδικότερου ωραρίου ερ¬ 
γασίας, από Δευτέρα έως και Σάββατο (καθιερωμένης 
ως μη εργάσιμης ημέρας της Δευτέρας), σε δωδεκάωρη 
(12ώρη) βάση για συγκεκριμένο αριθμό υπαλλήλων - 
ήτοι για δύο (2) εργάτες κήπων, δύο (2) δενδροκηπου¬ 
ρούς, δύο χειριστές πολυμηχανήματος τύπου ΙΙηίιηος 
και δύο (2) χειριστές τρακτέρ με καταστροφέα -της Δι¬ 
εύθυνσης Περιβάλλοντος και Πρασίνου, ως εξής: 

Από Δευτέρα έως Παρασκευή 

•Α' βάρδια: 06: 00-14:00 

•Β' βάρδια: 10: 00-18:00 

Σάββατο 

• 07:00-15:00 (εκτός Κυριακών και επίσημων αργιών) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Απριλίου2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. πράξης 29 (8) 

Ένταξη μέλους Διοικητικού Προσωπικού σε θέση 
Ε.Τ.Ε.Π. του ν. 4009/2011. 

Ο ΠΡΟΕΔΡΟΣ ΤΟΥ ΑΛΕΞΑΝΔΡΕΙΟΥ 
ΤΕΙ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 21 τουν. 1404/1983 «Δομή 
και λειτουργία των Τεχνολογικών Εκπαιδευτικών Ιδρυ¬ 
μάτων» (ΦΕΚ 173/Α71983). 

2. Τις διατάξεις του άρθρου 11 του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (ΦΕΚ 78/Α714.03.2000). 

3. Τις διατάξεις του προεδρικού διατάγματος αριθμ. 
160/21.10.2008 «Πρότυπος Γενικός Εσωτερικός Κανο¬ 
νισμός Λειτουργίας των ΑΕΙ» (ΦΕΚ 220/Α703.11.2008). 

4. Τις διατάξεις των άρθρων 29 και 79 του ν. 4009/2011 
«Δομή, Λειτουργία, διασφάλιση της ποιότητας των 
σπουδών των Ανώτατων Εκπαιδευτικών Ιδρυμάτων» 
(ΦΕΚ 195/Α706.09.2011) 

5. Τις διατάξεις του άρθρου 66 του ν. 4415/2016 
(ΦΕΚ 159/Α706.09.2016) «Ρυθμίσεις για την ελληνόγλωσ- 

ση εκπαίδευση, τη διαπολιτισμική εκπαίδευση και άλλες 
διατάξεις». 

6. Τις διατάξεις του άρθρου 20 του ν. 4452/2017 
(ΦΕΚ17/Α715.02.2017) «Ρύθμιση θεμάτων του Κρατικού 
Πιστοποιητικού Γλωσσομάθειας, της Εθνικής Βιβλιοθή¬ 
κης της Ελλάδας και άλλες διατάξεις». 

7. Το διορισμό του Κωνσταντίνου Βαρσαμίδη, 
Προέδρου του Αλεξάνδρειου Τ.Ε.Ι. Θεσσαλονίκης 
(ΦΕΚ 44/Υ.Θ.Δ.Δ./06.02.2013) 

8. Τις διατάξεις του Προεδρικού Διατάγματος αριθμ. 
82/31.05.2013 (ΦΕΚ 123/Α703.06.2013) όπως τροπο¬ 
ποιήθηκε με το αριθμ. 127/Α/10.09.2013 (ΦΕΚ 190/ 
Α716.09.2013) «Συγχώνευση Σχολών - Μετονομασία 
Τμημάτων - Συγχώνευση Τμημάτων - Κατάργηση Τμη¬ 
μάτων - Συγκρότηση Σχολών του Αλεξάνδρειου Τ.Ε.Ι. 
Θεσσαλονίκης». 

9. Την με αρ. πρωτ. ΔΦ11.2/1508/28.03.2017 αίτηση 
τηςΦαντίδου Ειρήνης του Σταύρου, μέλους διοικητικού 
προσωπικού κατηγορίαςΤΕΤεχνικών Εργαστηρίων. 

ΙΟ.Την ΣΦ11.1/297/22.09.2016 απόφαση του Διευ¬ 
θυντή Σχολής ΣΤΕΓΤΕΤΡΟΔ για συγκρότηση τριμελούς 
επιτροπής αξιολόγησης υποψηφίων. 

11 .Την ΣΦ11.1/341/14.10.2016 εισηγητική έκθεση της 
τριμελούς επιτροπής αξιολόγησης υποψηφίων. 


12. Την απόφαση της 13ης/02.11.2016 συνέλευσης του 
Τ μή ματος Τ εχνολογίας Τ ροφί μων. 

13. Την απόφαση της 14ης/18.11.2016του Συμβουλίου 
Σχολής Τεχνολογίας Γεωπονίας και Τεχνολογίας Τροφί¬ 
μων και Διατροφής. 

14. Τα στοιχεία του προσωπικού μητρώου του υπαλ¬ 
λήλου. 

15. Το γεγονός ότι με την απόφαση αυτή δεν προκα- 
λείται δαπάνη σε βάρος του τακτικού προϋπολογισμού, 
διαπιστώνουμε: 

Την ένταξη του μέλους διοικητικού προσωπικού κα¬ 
τηγορίας ΤΕ Τεχνικών Εργαστηρίων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
Φαντίδου Ειρήνη του Σταύρου σε αντίστοιχη θέση της 
προβλεπόμενης στο άρθρο 29 του ν. 4009/2011 κατη¬ 
γορίας Ειδικού Τεχνικού Εργαστηριακού Προσωπικού 
(Ε.Τ.Ε.Π.), κλάδου ΠΕ18 Υχθυοκομίας- Αλιείας, με Α' Βαθ¬ 
μό, Μ.Κ. 10 και πλεονάζοντα χρόνο στο βαθμό 02 έτη, 
09 μήνες και 29 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Απριλίου 2017 

Ο Πρόεδρος 

ΚΩΝΣΤΑΝΤΙΝΟΣ ΒΑΡΣΑΜΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























